Enllestides les obres de la muralla romana a la Baixada del Roser | Notícies TGN - Notícies de Tarragona Diari Digital\nEnllestides les obres de la muralla romana a la Baixada del Roser\nLa intervenció de restauració ha permès estabilitzar la muralla i recuperar el pas de ronda\nL’Ajuntament de Tarragona i la Generalitat de Catalunya han finalitzat la V fase de les obres de restauració de la muralla de Tarragona situada en el tram de la Baixada del Roser que va des de la porta d’accés al passeig Arqueològic fins al Fortí Negre.\nEl projecte ha estat promogut pel Departament de Territori i Sostenibilitat, a través de l’INCASÒL, el Departament de Cultura i l’Ajuntament de Tarragona dins del programa de l’1 per cent cultural. L’obra ha tingut un cost de 318.875,57 € finançats per l’INCASÒL, mitjançant les aportacions del conveni de transferències amb l’Agència de l’Habitatge de Catalunya, i l’Ajuntament de Tarragona de l’any 2014.\nTambé s’ha consolidat el mur extern de la muralla, per assegurar la seva estabilitat i per evitar caigudes de material a la via pública, substituint carreus de pedra recuperada, i rejuntant amb morter calç part de la muralla.\nDurant la visita totes dues administracions han anunciat ja la propera fase d’intervenció en aquest mateix tram que finalitzarà la pavimentació del pas de ronda i el reforç estructural, i han conclòs la roda de premsa expressant la ferma voluntat de continuar treballant en noves fases del Pla Director de Muralla; així com d’acomplir-ne l’objectiu final que serà fer practicable el pas de ronda en tot el seu conjunt.


Protegir-se de les fake news – Comfluència – El blog d'Opteam\nProtegir-se de les fake news\nper David Osa\nEl mòbil em vibra. És un missatge de Whatsapp d’un familiar amb un enllaç i una frase: “mira, això és el que et vaig explicar l’altre dia”. Faig memòria i recordo una conversa on em va explicar un fet d’actualitat del qual no en tenia cap coneixement. Cap mitjà dels que conec se n’havia fet ressò, i això que era prou rellevant a nivell periodístic. Se’l veia convençut de la veracitat del que deia i jo, que no en tenia la més remota idea, em vaig limitar a posar la informació en quarantena i li vaig fer saber que em semblava sospitosa. No el vaig convèncer.\nUna petita ullada al missatge, sense ni tan sols obrir l’enllaç, em va demostrar que em trobava davant una fake new, una de les nombroses notícies falses que es generen cada dia i que molt sovint es viralitzen. El contingut de la notícia, al final, va ser el que menys em va interessar d’aquell missatge. Com havíem arribat fins aquí?L’avenç imparable de les TIC (Tecnologies de la Informació i la Comunicació) ha creat noves vies de comunicació i ha ampliat tant l’accés al consum dels continguts com a la seva creació. Que una notícia falsa ens arribi a través una aplicació instal·lada a un dispositiu mòbil és una bona mostra d’aquesta transformació del consum de continguts. Missatgeria instantània i xarxes socials són un canal idoni per expandir rumors i notícies falses gràcies a la seva immediatesa i la facilitat de compartició. Un parell de clics són suficients perquè a la mentida li creixin les potes.\nQuan us trobeu en una situació semblant i no voleu caure en el parany d’una notícia falsa, és important que feu cas a algunes recomanacions com les que recull Maldita.es:\n– Qui ho publica? Si desconeixes la font o no et sona la web d’on surt la informació, desconfia.\n– No et quedis només amb el titular. Hi ha títols impactants que busquen el clic fàcil amb afirmacions que no sempre són del tot reals. Llegeix tot el text abans de fer-te una opinió al respecte.\n– Has escoltat les cites textuals a algun lloc? Si t’arriben fotos amb suposades declaracions atribuïdes a algú però no les has escoltat mai, no les donis per vàlides.\n– El contingut és humorístic? Existeixen espais web i mems que difonen continguts amb un to satíric. Identifica’ls.\n– Vigila amb les alertes quan hi ha emergències. Les cadenes de missatges de Whatsapp de les quals desconeixes la font no són gens fiables. Evita difondre-les.\ncomunicació digital incomunicació viral xarxes socials\nEntrada prèviaAnterior La prescripció portada a l’extrem\nEntrada següentSegüent Dècades de canvis en el món de la missatgeria


Yuryevskoye Podvorye Boutique Hotel Veliky Novgorod Rússia - Ofertes d'hotels amb els MILLORS DESCOMPTES EN LÍNIA\nYurievskoe Shosse 6A, Veliky Novgorod, Veliky Novgorod, Rússia, 173007 - Molt bona ubicació - Veure al mapa\nMés informació sobre Yuryevskoye Podvorye Boutique Hotel\nAl visitar Veliky Novgorod, vosté es sentirà com a casa a Yuryevskoye Podvorye Boutique Hotel, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. També són a fàcil accés Aeroport de Novgorod, Museu d'Història i Art, Catedral Cort de St Nicolau.\nLes instal.lacions i els serveis que proveeix Yuryevskoye Podvorye Boutique Hotel asseguren una estada plaentera als seus clients. Per a la comoditat i comfort dels seus clients, l'hotel ofereix recepció 24 hores, magatzem d'equipatge, servei d'habitacions, instal·lacions per a reunions i banquets , habitació familiar.\nA més, totes les habitacions ofereixen una gran varietat de comoditats com ara aire condicionat, calefacció, servei de despertador, escriptori, mini bar per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Yuryevskoye Podvorye Boutique Hotel és una elecció inteligents per a viatgers a Veliky Novgorod, i ofereix una estada relaxant i sense molèsties.


Terapèutica: alimentació i melites | Fisiomarc - Acupuntura, osteopatia i medicina natural\nLa terapèutica es fonamenta bàsicament en reequilibrar el terreny de la persona -ja que les malalties son conseqüència del desequilibri del terreny- mitjançant una alimentació adequada i l’ús de melites (plantes i espècies dissoltes en mel). En algun cas, de forma complementària, pot ser que utilitzem algun altre tipus de forma galènica (tintura mare, oli essencial, dilució homeopàtica, preparats en pols, etc.) o que us demanem un canvi d’hàbits (respirar bé, caminar, fer exercici lleuger, higiene, etc.).\nLa terapèutica fonamental consisteix pràcticament sempre en adquirir bons hàbits d’alimentació, que podran ser relaxats un cop superada la malaltia però que ja no s’haurien de perdre mai com a mesura de prevenció de futures malalties i font de salut. La causa última de moltes malalties la trobem en una mala alimentació que provoca carències i/o insuficiència digestiva i és font de toxines. Sense incidir en la causa, no serà possible trobar una solució perdurable pel problema.\nPodem dir que el tractament de fons del vostre problema es farà mitjançant una alimentació correcta i adequada al vostre problema.\nPer poder reequilibrar el terreny de manera ràpida i efectiva, la medicina natural utilitza les plantes. S’anomenen formes galèniques a les diverses formes de presentació de les parts útils d’una planta. Així, tenim, per exemple, les tisanes, les tintures mare, els extractes aquosos, els olis essencials, les dilucions homeopàtiques de plantes, les pols de plantes, etc.\nÉs important saber que l’utilització d’una determinada forma galènica o d’una altra pot modificar el resultat d’un tractament en una relació d’1 a 3. Per exemple, podem passar d’un 65% de curacions d’una colitis espasmòdica en 6 setmanes a només un 25% en 10 setmanes simplement canviant la forma galènica de presentació d’una mateixa planta!\nD’entre les diverses formes galèniques, una de les millors és la melita. Les melites es caracteritzen per utilitzar la mel -sempre d’origen biològic i extreta en fred- com a dissolvent de les plantes i espècies. Utilitzar la mel té l’avantatge que facilita l’acció perbucal de les plantes al mateix temps que n’atenua el gust, evitant que sigui massa fort o desagradable. A més, la mel és un excel·lent conservant.\nL’efecte de les melites és de provocar una reacció del cos que fa augmentar de manera controlada un terreny determinat. Per exemple, la nou moscada augmenta la Bilis, la regalèssia la Sang i la cúrcuma el Vent.\nTambé pot ser que us demanem d’intentar canviar determinats hàbits i adoptar-ne alguns de més saludables com, per exemple, caminar, respirar bé, hàbits d’higiene, etc.


Les cases de cós – Patrimoni PdM\nAquestes cases eren ja al segle XVIII l’habitatge característic dels pescadors i mariners catalans; gent de mar que sovint també feia de pagès i, per això, les cases tenien un hort al davant i un pati al darrere. Les que trobem aquí, en aquest nucli antic, expliquen el barri mariner de Premià, si bé a mitjan segle XIX els industrials premianencs en van construir per als treballadors de les seves fàbriques. Aquestes cases de cós, d’uns vint pams d’amplada, són l’edificació més característica de la comarca del Maresme. El nom prové del català antic: cors, que vol dir curs, trajecte a recórrer, camí. D’aquí el significat derivà per descriure un solar apte per a edificació dins un nucli de població.\nLes cases de cós eren, des del segle XVIII, l’habitatge paradigmàtic dels pescadors catalans. De fet, la imatge habitual de les cases de cós era saludant l’horitzó a primera línia de mar, com a fons de tot el munt d’estris de pesca que s’hi recolzaven a l’entrada. La planta baixa acostumava a fer-se a un nivell més baix que el carrer. Malgrat que aquest fet fa els edificis més propensos a les inundacions, amb aquest soterrament s’aconseguia una millor regulació de la temperatura, per l’aïllament, i a la vegada s’aprofitava el sòl extret com a material per acabar d’aixecar l’edifici. Així doncs, amb l’hort al davant i el pati amb safareig al darrere, a la planta baixa s’hi situaven la cuina, el menjador i el contramenjador i al pis superior, les estances. Algunes de les cases de cós disposaven també de pou, el qual en moltes ocasions era compartit amb la casa del costat.\nEl nom prové del català antic: cors, que vol dir curs, trajecte a recórrer, camí. D’aquí el significat derivà per descriure un “solar apte per a edificació dins un nucli de població”. Un cós solia mesurar cap a cinc metres d’amplada. En alguns indrets també hi havia cases de cós i mig, fins i tot de dos cóssos, però les més habituals eren d’un sol cós.\nEls habitatges dels carrers Aurora i del carrer Eixample, però també dels carrers de Sant Agustí, del Nord i altres del nucli antic, són un exemple característic de l’herència arquitectònica de Premià de Mar. Les cases gairebé segueixen fil per randa l’estructura pròpia de les cases de cós, l’edificació més característica de la comarca del Maresme. Haureu observat que la gran majoria conserven la façana de color blanc i donen al carrer un aire molt de poble. I, si sou perspicaços, també haureu observat que de vegades aquestes cases són més estretes i no arriben als cinc metres d’amplada que dèiem. El motiu és que no eren cases de pescadors, com altres de més antigues en altres poblacions costaneres catalanes, sinó que van ser construïdes al segle XIX pels industrials locals com a llars per als treballadors de les seves fàbriques, els quals sovint venien de pagès. Sabent el pa que es donava en aquells temps, no és d’estranyar que les mesures tradicionals sovint es retallessin un pam per aquí, dos pams per allà, més que res perquè ja aleshores aquestes coses eren relatives.


Cerca totes les ofertes d'hotels a Guyuan Entrada:\nGreentree Inn Hebei Zhangjiakou Guyuan Fuxiang Mall Express Hotel...Habitacions per nit per només Més zones a Zhangjiakou\nGuyuan és en dels molts llocs de Zhangjiakou que els viatgers gaudeixen de visitar. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Amb calor i comfort, Guyuan és un lloc per a vacances relaxades després d'una setmana de feina. Planegi el seu proper viatge a Guyuan o qualsevol altra àrea a Zhangjiakou amb Agoda.com, garantint-se el millor preu possible disponible. Explori un llistat complet d'allotjaments i trobi el lloc perfecte per a vostè. Trobi les més bones ofertes en hotels a Guyuan emplenant les dates d'estada a la pestanya de recerca.\nHotels destacats a Guyuan, Zhangjiakou\nGreentree Inn Hebei Zhangjiakou Guyuan Fuxiang Mal (Greentree Inn Hebei Zhangjiakou Guyuan Fuxiang Mall Express Hotel)\nRenovat l'any 2014, el Greentree Inn Hebei Zhangjiakou Guyuan Fuxiang Mal garanteix els seus hostes...\nHotels a Guyuan: Greentree Inn Hebei Zhangjiakou Guyuan Fuxiang Mal


POSEM-NOS EN MARXA! – MARXA VIRTUAL SOLIDÀRIA DEL SEGRIÀ | Km0 Ponent\nHome›Actualitat›POSEM-NOS EN MARXA! - MARXA VIRTUAL SOLIDÀRIA DEL SEGRIÀ\nPOSEM-NOS EN MARXA! - MARXA VIRTUAL SOLIDÀRIA DEL SEGRIÀ\nActualitat, Coses del club\nL’Associació Atlètica Km0 Ponent ha decidit convertit la 12ª edició de la Marxa Popular del Segrià, que a l’abril es va haver de suspendre per la crisi sanitària, en la:\nMARXA VIRTUAL SOLIDÀRIA DEL SEGRIÀ\nTot plegat amb l’objectiu de donar suport als més castigats per la pandèmia. Així, tots els fons recaptats en aquesta iniciativa, aniran destinats íntegrament al Banc dels Aliments.\nEls responsables de Km0 Ponent es van posar en marxa veient que el COVID-19 no ha tingut únicament conseqüències en la salut de les persones; el llarg confinament de la població, el tancament de la major part del teixit empresarial i d’altres factors negatius derivats del coronavirus, “han portat a una greu situació econòmica a una part important de la població, com ens ho indica molt clarament l’increment d’un 40% del nombre de persones que demanen l’ajuda al Banc dels aliments. Necessitàvem posar-nos en marxa”.\nAixí, la marxa, que es va suspendre per primera vegada després d’onze anys consecutius, s’acabarà fent.\nNo serà el mateix, serà millor; perquè a l’esperit marxaire, sempre solidari, es veurà accentuat al màxim.\nEls participants de la Marxa Virtual Solidària del Segrià podran fer una aportació de 3 a 50 euros, que aniran directa i íntegrament al Banc dels Aliments.\nEl període d’inscripció serà entre el 8 i el 21 de juny, a través de la pàgina web https://www.km0.cat/marxa/\nEn aquest mateix interval de temps, els inscrits podran fer el recorregut que més els vingui de gust: al voltant de casa seva, al balcó, el passeig diari, qualsevol dels recorreguts recomanats a la nostra web... això sí, sempre seguint les indicacions de les autoritats sanitàries.\nPer deixar constància de la participació de la Marxa, l’Associació Atlètica Km0 Ponent demana a les persones que hi prenguin part que els faci arribar una fotografia –en format horitzontal- marxant sols, en família o amb amics. D’aquí sortirà un àlbum fotogràfic que serà el reflex de la solidaritat concentrada en la Marxa Virtual Solidària del Segrià, i la constatació que el món marxaire sempre ha estat al costat dels més vulnerables i desfavorits. Les imatges de la vostra marxa les podeu enviar per mail a comunicació@km0.cat i per missatge als comptes de facebook o instagram.\nVOLTA A CATALUNYA 2020 PER MARCEL MOR ...\n29 de març, jornada de neteja. Participa-hi!


L'Elx es deixa dos punts en la recta final - À Punt\nL'Elx es deixa dos punts en la recta final\nQuan semblava que la victòria viatjava cap a Elx, el Màlaga ha reaccionat per a fer dos gols i deixar el definitiu 3-3.\nEls jugadors de l'Elx celebre un gol amb Fidel / La Liga.\n24 de novembre 2019 - 20:22\nL'Elx ho ha tingut molt a prop. Només restaven dotze minuts per a la conclusió i anava per davant en el marcador (1-3). El Màlaga no ha tirat la tovallola i la seua insistència li ha atorgat dos gols per a equilibrar el duel. Una de les coses que ha de corregir Pacheta són els darrers minuts de cada compromís. Ahí l'Elx està deixant-se punts importants. Ja va passar contra l'Almeria i ha tornat a succeir amb el Màlaga. És important que l'equip tanque els partits i no deixe que el rival l'allunye del triomf.\nL'encontre entre el Màlaga i l'Elx a La Rosaleda ha sigut atractiu per a l'espectador: gols i nombroses ocasions. Durant el primer acte, tots dos equips han gaudit d'opcions. El més efectiu ha sigut l'equip franjaverd. Josan ha forçat un penal i Fidel l'ha convertit. Mateixos protagonistes en el 0-2. Josan arma una jugada des de línia de fons i, en el cor de l'àrea xicoteta, Fidel executa al fons de la xarxa. Abans del descans el Màlaga ha retallat les distàncies. Pacheco ha afusellat des de la mitja lluna.\nEn la represa el Màlaga les ha tingut de tots els colors. Edgar Badia ha estat en tots els fronts per a neutralitzar els intents del conjunt andalús. Els il·licitans estaven patint fins que Josan ha fet una centrada al cap de Gonzalo Villar. El jove jugador ha pentinat l'esfèric i ha batut Munir.\nPer davant quedava molt, però quan tot semblava decidit el Màlaga ha despertat. En dos minuts han marcat Sadiku, de penal, i Antoñín, de cap en una errada de marcatge de l'Elx. Malgrat tot, els de Pacheta han fet un bon partit i únicament els ha faltat temperància per a no deixar-se empatar.


VI del temps ordinari\nVI diumenge del temps ordinari\nMemòria d'Onèsim, esclau de Filèmon, però germà en la fe de l'apòstol Pau.\nSi vols, pots obeir els seus manaments\ni mantenir-te fidel en el que li plau.\nEll t'ha posat al davant foc i aigua:\nestén la mà cap on vulguis.\nDavant els homes ha posat la vida i la mort,\ni darà a cadascú allò que cadascú escollirà.\nPerquè la saviesa del Senyor és immensa;\nell és molt poderós i ho veu tot.\nTé els ulls posats en els qui el veneren\ni no ignora res del que fan els homes.\nNo ha manat a ningú que fos un impiu,\nno ha donat a ningú permís de pecar.\nSalmo non trovato : /home/segidio/www/2018.santegidio.org/cat/preghiera/salmi/118.htm\n1a Corintis 2,6-10\nDe fet, als qui són adults en la fe, sí que els ensenyem una saviesa, però una saviesa que no és d'aquest món ni dels qui el dominen, que han de ser destituïts, sinó la saviesa de Déu, amagada en el seu designi: des d'abans dels temps ell l'havia destinada a ser la nostra glòria. Cap dels qui dominen aquest món no l'havia coneguda, perquè, si l'haguessin coneguda, no haurien crucificat el Senyor de la glòria. Però, tal com diu l'Escriptura: Cap ull no ha vist mai, ni cap orella ha sentit, ni el cor de l'home somia allò que Déu té preparat per als qui l'estimen. A nosaltres, però, Déu ens ho ha revelat per mitjà de l'Esperit, ja que l'Esperit tot ho penetra, fins el més profund de Déu.\n"No us penseu que he vingut a anul·lar els llibres de la Llei o dels Profetes; no he vingut a anul·lar-los sinó a dur-los a la plenitud.\n"En veritat us ho dic: mentre durin el cel i la terra, no passarà ni un punt ni una coma de la Llei. Tot arribarà a la plenitud. Per tant, aquell qui deixi de complir un dels manaments més petits i ensenyi als altres a fer el mateix, serà tingut pel més petit en el Regne del cel, però aquell qui els compleixi i ensenyi a complir-los, serà tingut per gran en el Regne del cel.\n"Jo us dic que, si no sou més justos que els mestres de la Llei i els fariseus, no entrareu pas al Regne del cel.\n"Ja sabeu que es va dir als antics: No matis, i el qui mati serà condemnat pel tribunal.\n"Doncs jo us dic: El qui s'irriti amb el seu germà serà condemnat pel tribunal; el qui l'insulti serà condemnat pel Sanedrí, i el qui el maleeixi acabarà al foc de l'infern.\n"Per això, si en el moment de presentar la teva ofrena a l'altar, allí et recordes que el teu germà té alguna cosa contra tu, deixa allí mateix, davant l'altar, la teva ofrena i vés primer a fer les paus amb el teu germà; ja tornaràs després a presentar la teva ofrena.\n"Afanya't a arribar a un acord amb el qui et vol denunciar, mentre vas amb ell camí del tribunal, no sigui cas que et posi en mans del jutge, i el jutge en mans dels guardes, i et tanquin a la presó. En veritat t'ho dic: no en sortiràs que no hagis pagat fins l'últim cèntim.\n"Ja sabeu que es va dir: No cometis adulteri.\n"Doncs jo us dic: Tothom qui mira la dona de l'altre amb desig de posseir-la, ja ha comès adulteri amb ella en el seu cor. Si l'ull dret et fa caure en pecat, arrenca-te'l i llença'l; val més que es perdi un dels teus membres que no pas que tot el teu cos sigui llençat a l'infern. I si la mà dreta et fa caure en pecat, talla-te-la i llença-la; val més que es perdi un dels teus membres que no pas que vagi a parar a l'infern tot el teu cos.\n"També es va dir: Si algú es divorcia de la seva dona, que li doni un document de divorci.\n"Doncs jo us dic: Tothom qui es divorcia de la seva dona, fora del cas d'una relació il·legítima, l'empeny a l'adulteri, i el qui es casa amb una repudiada comet adulteri.\n"També sabeu que es va dir als antics: No trenquis els juraments. I encara: Compleix allò que has jurat al Senyor.\n"Doncs jo us dic: No juris mai; ni pel cel, que és el tron de Déu, ni per la terra, que és l'escambell dels seus peus, ni per Jerusalem, que és la ciutat del gran rei. No juris tampoc pel teu cap, perquè tu no en pots fer tornar blanc o negre un sol cabell. Digueu sí, quan és sí; no, quan és no. El que es diu de més, ve del Maligne.\nEl fragment de l'Evangeli de Mateu, que ens és anunciat aquest diumenge, continua la lectura del sermó de la muntanya amb la sessió anomenada "discurs de l'antítesi", on es planteja el problema decisiu de la relació entre Jesús i la Llei, entre l'Evangeli i les normes ètiques. Jesús parla d'una justícia diversa relacionada directament a la manera de fer de Déu, que no es comporta com un comptable fred que sospesa l'haver i el deure, les culpes i els mèrits. Déu actua amb un cor gran i misericordiós, que va més enllà dels límits de la llei. El problema no rau en la relació entre precepte i observança, sinó més aviat entre amor i indiferència, o si es vol, entre calidesa i fredor. No hi ha en joc, en efecte, la simple observança de la llei, sinó la construcció d'una vida comunitària en la qual la llei fonamental és l'amor recíproc.\nD'aquí la primera antítesi: "Ja sabeu que es va dir als antics: No matis, i el qui mati serà condemnat pel tribunal. Doncs jo us dic: El qui s'irriti amb el seu germà serà condemnat pel tribunal...". Queda clar que no es tracta d'una nova casuística (amb els altres dos camps a explorar: qui diu estúpid al germà i qui el maleeix), o d'una nova pràctica jurídica, encara que sigui més exigent que la precedent, més aviat es tracta d'una nova manera d'entendre i de practicar el manament de "no matar". Estan en joc les relacions entre nosaltres. Aquestes relacions basades en l'amor, són tan importants que decideixen el destí definitiu: l'amor recíproc és la plenitud de la Llei. Hem de passar del precepte negatiu a l'afirmació de la primacia de l'amor. I no és només una pràctica moral, és la substància de la vida i del culte a Déu. Tant és així, que Jesús arriba a dir: "si en el moment de presentar la teva ofrena a l'altar, allí et recordes que el teu germà té alguna cosa contra tu, deixa allí mateix, davant l'altar, la teva ofrena i vés primer a fer les paus amb el teu germà; ja tornaràs després a presentar la teva ofrena". La "misericòrdia" té més valor que el "sacrifici". El culte, entès com a signe de la relació amb Déu, no pot prescindir d'una relació humanament seriosa i amical entre els homes. És en aquest context que s'ha d'entendre la següent afirmació: "Tothom qui mira la dona de l'altre amb desig de posseir-la, ja ha comès adulteri amb ella en el seu cor".\nVe a continuació la qüestió del jurament: "També sabeu que es va dir als antics: No trenquis els juraments.... Doncs jo us dic: No juris mai; ni pel cel, que és el tron de Déu...". La proposta evangèlica exclou qualsevol forma de jurament en les dues aplicacions, la religiosa i la social. El jurament es considera com un abús de l'autoritat de Déu, cridat a suplir la deficiència de veracitat de les paraules i dels fets dels homes. Jesús diu: "Digueu sí, quan és sí; no, quan és no. El que es diu de més, ve del Maligne". Jesús creu de veritat en la paraula dels homes. En aquesta confiança resideix la novetat i la força de l'Evangeli de Jesús. Qui ha gosat mai pronunciar paraules com aquestes? L'apòstol Pau afirma que es tracta d'una "saviesa que no és d'aquest món" i afegeix: "tal com diu l'Escriptura: Cap ull no ha vist mai, ni cap orella ha sentit, ni el cor de l'home somia allò que Déu té preparat per als qui l'estimen" (ICo 2,9). És el lliurament als creients d'una nova llei, no feta de normes i disposicions jurídiques, sinó d'un cor nou, d'un esperit nou.


Tata - Uniopèdia, el mapa conceptual\n* Tata Group, multinacional índia, fundada el 1860.\n6 les relacions: Jamshedpur, Província de Tata, Tata (Marroc), Tata Group, Tata Motors, Tete.\nJamshedpur (जमशेदपुर en Devanagari)(জামশেদপুর en Bengalí) és el conglomerat urbà més gran de l'estat de Jharkhand (anteriorment a l'estat de Bihar) amb una població d'1,1 milió (segons el cens del 2001).\nNou!!: Tata і Jamshedpur · Veure més »\nProvíncia de Tata\nNou!!: Tata і Província de Tata · Veure més »\nTata (àrab طاطا, berber ⵟⴰⵟⴰ, Taḍa) és un municipi de la província de Tata de la regió de Souss-Massa.\nNou!!: Tata і Tata (Marroc) · Veure més »\nTata Indigo SW, un dels productes de Tata Motors. Tata Group (hindi:टाटा समूह) és un important conglomerat multinacional amb seu social a Mumbai, Índia.\nNou!!: Tata і Tata Group · Veure més »\nNou!!: Tata і Tata Motors · Veure més »\n* Paraula d'origen valencià, present en castellà.\nNou!!: Tata і Tete · Veure més »


AUSCHWITZ I LA MEMÒRIA DE L’HOLOCAUST; per Jordi Guixé, Doctor en història contemporània i director de l’EUROM - Fundació Solidaritat Universitat de Barcelona\nHome Institucional AUSCHWITZ I LA MEMÒRIA DE L’HOLOCAUST; per Jordi Guixé, Doctor en història contemporània i director de l’EUROM\n27/01/2017 27/01/2020 Institucional, Memòria democràtica, Notícies\nEn commemoració del Dia Mundial en Memòria de les Víctimes de l’Holocaust (27 de gener), es publica aquest article a l’Observatori de Cooperació Universitària al Desenvolupament (CUD) de l’Associació Catalana d’Universitats Públiques (ACUP). A continuació, en mostrem un resum.\n[Pots llegir l’article sencer clicant aquí]\nEl 26 i 27 de gener de 1945 les tropes soviètiques entraven i alliberaven el camp d’extermini nazi d’Auschwitz-Birkenau. Els nazis hi havien iniciat una operació de desmantellament i de destrucció de proves uns mesos abans, l’estiu de 1944. […] Dos crematoris, les càmeres de gas i algunes zones de barraques van ser enrunats, però no van tenir temps de derruir les restes d’un dels llocs més importants de la repressió nazi i de la industrialització de la mort. […]\nAuschwitz va tenir 42 subcamps, dels quals el més gran i més important en volum va ser el d’Auschwitz-Birkenau, on l’estiu de 1944 s’aplegaven més de 90.000 presoners. Gràcies a la seva conservació i les seves magnituds, Auschwitz-Birkenau ha esdevingut el camp més emblemàtic i més visitat del món (2 milions de visitants l’any). Més d’un milió (1.100.000) de persones van ser executades en aquest camp. La majoria eren jueus, però també hi va haver presoners polonesos, presoners polítics d’arreu d’Europa, gitanos, homosexuals, testimonis de Jehovà, presoners de guerra (especialment, soldats russos) i altres minories perseguides pel règim nazi.\nEl 27 de gener i la lliçó d’història\nL’any 2005, les Nacions Unides van declarar el 27 de gener com a Dia Internacional de la Memòria de l’Holocaust. És, doncs, una data destinada a recordar la barbàrie per aprendre del passat i construir societats justes i lliures que evitin a les noves generacions els perills de la xenofòbia, l’antisemitisme i el racisme. El 27 de gener ens alliçona sobre la història i ens fa reflexionar sobre la condició humana i la barbàrie del passat en el present. Un present que no aprèn quan també veiem, en l’actualitat, populismes perillosos, crims contra els drets humans, situacions d’exclusió física i social i conflictes arreu, incapaços de ser afrontats pels governs dits més democràtics i garantistes dels drets de la ciutadania.\nAuschwitz ens parla també de l’originalitat del lloc i dels objectes. Milions d’objectes pertanyents als milions de víctimes. Per això, en l’aniversari d’enguany el temps té una rellevància especial. El temps que passa però que no aprèn de les lliçons del passat i que està simbolitzat per un rellotge que es va trobar, el 1967, en les excavacions arqueològiques de la càmera de gas i el crematori número III, i que aquest any s’ha incorporat al museu. Auschwitz és avui el símbol clau de l’Holocaust, de les atrocitats de la Segona Guerra Mundial, un lloc de record i homenatge que l’any 1979 va ser declarat patrimoni històric per la UNESCO.\nPerò la història i la memòria d’aquest lloc, de vegades, ha estat (o és) menystinguda pels nostres sistemes educatius, tant a nivell primari i secundari com a nivell universitari. Des de l’Observatori Europeu de Memòries (EUROM), juntament amb el Memorial de la Shoah de París i la Facultat d’Educació de la Universitat de Barcelona, volem endegar uns cursos sobre genocidis –en plural– per aproximar el món universitari i la comunitat educativa a la memòria de les atrocitats i les barbàries del segle XX. Recordar i aprendre és també construir les bases d’un ensenyament sòlid. A més, treballem per posar al dia els debats, les recerques i les anàlisis crítiques i comparatives que, sobre la memòria dels crims i genocidis i sobre les polítiques de memòria en general, ens envolten des de l’actualitat social i acadèmica.\nLa importància de recordar i no oblidar\nUn exemple que serveix per destacar la rellevància del 27 de gener és l’examen de la nostra “memòria comuna” europea i la seva (in)capacitat de desenvolupar-se de forma plural i múltiple. Les raons tenen a veure amb la disposició d’alguns països de la Unió Europea per crear una competència memorial, una competència entre les víctimes de diferents conflictes, quan la realitat de l’Europa Unida va néixer –no ho podem oblidar– d’aquella pau signada el maig de 1945 i les seves identitat i memòria reposen sobre la commemoració de l’Holocaust, el 27 de gener. L’any 2004, amb l’entrada a la Unió Europea dels països que havien format part del bloc de l’antiga Unió Soviètica, s’hi va afegir una memòria de la dictadura, la barbàrie i els crims estalinistes –amb milions de víctimes també–, i alhora es va crear una equiparació i una unicitat entre els crims nazis i els crims comunistes.\nAquest fet no és banal, ja que veiem que ha evolucionat perillosament en algunes propostes nacionals de commemoració i alguns països –al nord i a l’est d’Europa– homenatgen soldats nazis o Waffen SS perquè van lluitar contra els soldats soviètics. Equiparar aquestes memòries és un gran error i commemorar el 27 de gener ens ha de permetre afirmar que cap persona o grup de persones que va col·laborar amb la dictadura nazi no pot ser ni ha de ser recordat ni homenatjat per cap sistema democràtic actual. Fer el contrari és negar la barbàrie.\nEUROM, Europa, Holocaust, memòria, nazisme. Bookmark.


Formatge Ecològic de Puigcerver, compromís amb la sostenibilitat\nFormatge Ecològic de Puigcerver | ecologicdepuigcerver.com\nAquest projecte té tots els seus processos, tant de producció com de comercialització, orientats a la sostenibilitat i a la cura del medi ambient\nPuigcerver és un petit poble de menys d’una desena d’habitants que pertany al municipi de Senterada, situat a la comarca del Pallars Jussà. S’hi arriba per una pista plena de revolts, d’uns 4 km, que s’enlaira des del nucli urbà de Senterada, quedant literalment penjat a sobre del seu vessant sud-est, mil metres en línia recta més amunt.\nEn aquest indret d’alta muntanya, gairebé situat a 1.000 metres d’alçada, la Pilar González i el Xavier Turch van iniciar l’any 1980 el seu projecte de canvi de vida. Provinents de la ciutat, volien ser autosuficients i viure del camp i del bestiar. Van trobar a Puigcerver -aleshores un poble abandonat- l’indret idoni on poder-lo dur a terme i s’hi van instal·lar. Pioners en la ramaderia ecològica, van ser dels primers en certificar el seu formatge. És un projecte basat en un compromís total amb la sostenibilitat i el benestar animal. El seu ramat de cabres, totes elles nascudes a Puigcerver, pastura lliurement pels prats que volten la formatgeria i amb la seva llet elaboren el formatge.\nEl ramat de cabres de la formatgeria | Facebook\nEl seu únic formatge és un tipus garrotxa, pel que l’elaboren amb llet pasteuritzada de cabra. És de quallada enzimàtica, pasta premsada i amb la pell florida natural amb el típic fong gris dels formatges tipus garrotxa. La maduració és d’un mes i es presenta al mercat en peces de 0,5 i 1 kg.\nLa pell, florida de manera natural amb el fong gris ofereix aromes d’humitat que ens recorden les coves subterrànies. En tallar-lo, la seva pasta presenta un color blanc immaculat, que contrasta amb el color fosc de la pell. Té un aspecte ferm i compacte amb alguns petits ullets d’origen mecànic. Ofereix aromes làctiques de nata fresca.\nEn boca és força intens, amb una textura mantegosa i fundent, de gust suau, salinitat ben equilibrada i un final lleugerament àcid.\nUn formatge estacional\nSegueixen el cicle natural de la llet, de manera que és un formatge estacional i només s’elabora de febrer a novembre. Es comercialitza exclusivament a través del petit comerç: petits comerços, botigues especialitzades en productes ecològics, botigues de productes de qualitat i gourmet i a cooperatives de consumidors.


Celebration Cottage Hardham Regne Unit - Ofertes d'hotels amb els MILLORS DESCOMPTES EN LÍNIA\nAllotjaments a Hardham\nVeure tots els 6 allotjaments a Hardham.\nWatersfield, Hardham, Regne Unit - Molt bona ubicació - Veure al mapa\nSi el que està buscant és per un hotel ben situat a Fittleworth, no busqui més enllà de Celebration Cottage. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nCelebration Cottage també ofereix moltes instal.lacions per enriquir la seva estada a Fittleworth. Wi-Fi gratuït en totes les habitacions, aparcament de cotxes són només algunes de les comoditats que fan que Celebration Cottage sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, aparell de televisió LCD/pantalla de plasma, nevera, forn microones a cada habitació. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Fittleworth, faci de Celebration Cottage la vostra llar.


Proclamades les obres guanyadores del 23è Premi Literari Nostromo - Museu Marítim Barcelona\nProclamades les obres guanyadores del 23è Premi Literari Nostromo\nImpulsats per l’Associació Amics de Nostromo, el Museu Marítim de Barcelona i l’Editorial Joventut.\nAvui dijous 24 d’octubre té lloc el lliurament del 23è Premi Literari Nostromo L’Aventura Marítima i el 16è Premi Infantil i Juvenil, a les 19.30 h. a la Facultat de Nàutica de Barcelona. L’acte està obert al públic.\nL’obra guanyadora del 23è Premi Literari Nostromo L’Aventura Marítima és Riquelme, el círculo infinito, de Juan Díaz Cano. D’altra banda, el 16è Premi Infantil i Juvenil se l’endú l’obra Els plàstics al mar, de la jove Clàudia Medina Palau. Les obres guanyadores de l’edició 2019 s’han escollit entre les 17 obres inèdites inscrites a aquesta convocatòria, procedents d’Europa i d’Amèrica Llatina.\nEl Premi Literari Nostromo inclou dues modalitat: el Premi Literari Nostromo L’Aventura Marítima i el Premi Literari Infantil i Juvenil. Des de 1997 assenyala les millors narracions relacionades amb la mar i la cultura marítima en general, i és l’únic de la seva especialitat a l’Estat espanyol. Es diu així en honor a Joseph Conrad, capità de la Marina Mercant i escriptor, que va elevar a categoria universal l’imaginari i la realitat de la tripulació d’un vaixell. El Premi està dedicat cada any a una figura rellevant del món de les lletres i la present edició s’ha dedicat a Joanot Martorell, autor de Tirant lo Blanc. El Jurat el componen 10 personalitats d’organitzacions rellevants en l’àmbit de la cultura i el patrimoni marítims. Consulteu en aquest enllaç les obres premiades en edicions anteriors.\nEn aquesta ocasió, el lliurament del premi Literari Nostromo ha canviat l’escenari habitual del conjunt monumental de les Drassanes Reials de Barcelona per la seu de la Facultat de Nàutica, per homenatjar el 250è aniversari de la creació de l’Escola de Nàutica de Barcelona, la més antiga de l’Estat espanyol.\nEl lliurament dels premis d’avui 24 d’octubre compta amb la presència d’Elvira Mata, directora general en funcions del Consorci de les Drassanes Reials i del Museu Marítim de Barcelona i presidenta del Jurat del Premi Literari Nostromo; Agustin Martin i Mallafré, degà de la Facultad de Náutica de Barcelona; Agustín Montori, president de l’Associació d’Amics Nostromo; Lluís Zendrera, director general de l’Editorial Juventut; i Manel Roca; gerent de Sirenas, S.A, “Las Golondrinas”.\nEl 23è Premi Literari Nostromo L’Aventura Marítima compta amb una dotació econòmica de 6.000 € i la publicació de l’obra a càrrec d’Editorial Joventut. La persona guanyador/a del 16è Premi Literari Infantil i Juvenil rebrà un curs de vela al Centre Municipal de Vela de Barcelona Olímpic, a més d’un passi familiar a Las Golondrinas d’un any de durada.\nFotografies autor guanyador


Albert Bonet » El Trencaclosques – final de temporada 2006-2007\nEl meravellós món d’en Harry (1 de 3)\nDivendres, 27 de juliol del 2007\nEl Trencaclosques – final de temporada 2006-2007\nAvui ha tingut lloc el programa número 100 (i últim) de la temporada 2006-2007 (o potser hauria de dir només 2007, tenint en compte que vaig començar el febrer). Ja s’ha acabat.\nQue què sento? Relax. Però he de reconèixer que estimo la intensitat que et fa sentir fer un programa de ràdio diari. La valoració és molt, molt positiva. Sóc una persona diferent que fa sis mesos, en molts sentits: He conegut moltes persones, he compartit (sobretot adquirit) molts coneixements i formes d’observar la vida, també he començat a entendre el teixit orgànic que és una ciutat com Sant Feliu i, sobretot, m’ho he passat molt bé.\nSí, i tant, hi ha hagut dies que no hauria fet programa, i hi ha hagut dies en què l’hauria penjat a mig fer per no haver de continuar amb la tortura. Anecdòtics. Ha estat una experiència altament satisfactòria amb la que he perdut moltes pors (la del ridícul), he après a riure’m de mi mateix, i he après a entendre i tractar millor les persones (tot i que mai n’hi ha prou).\nNo vull fer-me avorrit, però no hauria canviat aquesta (mitja) temporada per res del món (bé, potser per TV3 sí, jeje). Crec honestament que va ser encertat abandonar l’Aforament il·limitat de Llobregat Televisió per dedicar-me de ple al Trencaclosques (ei, que el programa de la tele ha estat la meva altra gran experiència professional i vital d’aquesta temporada, i d’allà n’he tret molt bones amigues -totes noies, sí-).\nM’agrada, això de la ràdio. A viam si l’any que ve puc continuar (no depèn de mi, però jo ja signo). De moment, deixo constància al meu weblog dels 3 últims minuts de la temporada 2006-2007 d’El Trencaclosques:\nel director, productor, realitzador i presentador d’El Trencaclosques de Ràdio Sant Feliu.\nAquest article ha estat publicat el Divendres 27 de juliol del 2007 a les 23:54\ti parla sobre Ràdio. Pots seguir els comentaris d'aquest escrit a través de subscripció RSS 2.0. També pots deixar un comentari o retroenllaçar aquesta entrada des del teu lloc web.\nHi ha 2 comentaris per “El Trencaclosques – final de temporada 2006-2007”\nDijous, 16 d'agost del 2007\nOstres, Bonet! Només puc dir dues coses i són dues onomatopeies: snif, snif. Tot i que també ho podria plasmar aquí gràficament. Vindria a ser així ;(\nFelicitats pel programa! I per la filosofia murphyana de butxaca, per l'”estic fins als webs”…\nDilluns, 20 d'agost del 2007\nei, sóc la friki de la raquel!\nm’ha fet gràcia això dels moments anecdòtics de tortura :D espero que et donguin l’oportunitat de contniuar… perquè tu vals, nen, tu vals…


n° visites: 34210 | | Avís legal\nLes persones diabètiques han de tenir especial atenció als seus peus. La diabètis pot afectar el sistema vascular i nerviós i per tan donar problemes en la circulació i sensibilitat dels peus.\nSi es té afectació tan vascular com nerviosa s’ha de prestar especial atenció en les ferides, frecs i punts de pressió excesiva per evitar infeccions, llagues … i demés complicacions.\nTambé és important la prevenció. Pel que un estudi biomecànic seria convenient per poder detectar punts de pressió excesiva que són punts de risc de patir lesions, per tal de poder valorar el tractament ortopodològic que ens pot evitar aquesta lesió.\nEl CatSalut pot derivar a atenció podológica a les persones diabètiques amb patología vascular i neuropàtica crónica ( 3 visites a l’any gratuites)\nAtenció podològica a persones diabètiques amb patologia vascular i neuropàtica crònica (3 visites a l'any gratuites)\nEl Decret 28/2009 de 24 de febrer de 2009 va aprovar aquesta nova prestació complementària a les prestacions comuns del Sistema Nacional de Salut.\nCom es tindrà accés a l'atenció podològica?\nCom en totes les malalties, s'inicia a partir de l'atenció primària de salut, tot i que també els i les especialistes poden indicar l'atenció podològica seguint els criteris que ha fixat el CatSalut.\nEl teu metge o metgessa et diagnosticarà, i et farà el paper de derivació cap al podòleg o podòloga i se't facilitarà una llista dels i les profesionals del teu àmbit territorial perquè el triïs. El paper de derivació l'hauràs de donar al podòleg o podòloga el dia de la visita.\nLa visita s'haurà de fer com a molt tard 10 dies després de la derivació i tindràs dret a 3 visites anuals i el podòleg informarà el teu metge o metgessa i farà un informe després de la primera visita i al final de la tercera. Excepcionalment, mitjançant una aprovació de les regions sanitàries, es podrien aprovar noves visites dins l'any si la patologia ho necessita.\nEl CatSalut no t'inclourà cap visita domiciliària ni cap tipus de transport sanitari ni cap ajut per desplaçament.


Les ombres xineses del Fons Joan Amades s'exposen al Museu del Joguet de Figueres ·\nInici Actualitat Les ombres xineses del Fons Joan Amades s’exposen al Museu del Joguet...\nFull de mà de l'exposició\nLa mostra es va inaugurar ahir divendres, 25 de setembre, a les 17 hores, a la sala Brossa-Frègoli del Museu del Joguet de Figueres\nEl Museu del Joguet de Catalunya de Figueres presenta “Les ombres xineses”, exposició itinerant que divulga la col·lecció de làmines d’ombres xineses del segle XIX que conserva el fons d’imatgeria popular del folklorista Joan Amades, dipositades al Centre de Documentació de Cultura Popular del Departament de Cultura de la Generalitat de Catalunya. La mostra itinerant es podrà visitar del 25 de setembre al 29 de novembre de 2020 a la sala Brossa-Frègoli-\nLa inauguració de l’exposició va tenir lloc ahir divendres, 25 de setembre, a les 17 hores, a la sala Brossa-Frègoli, en un acte serà presidit per la directora general de Cultura Popular i Associacionisme Cultural del Departament de Cultura, M. Àngels Blasco, i l’alcaldessa de Figueres, Agnès Lladó. El comissari, Sr. Antoni Serés, va comentar l’exposició.\nLa mostra, organitzada per la Direcció General de Cultura Popular i Associacionisme Cultural i comissariada per Antoni Serés, presenta 15 plafons que recullen reproduccions de les làmines d’ombres xineses que es conserven al Centre de Documentació de Cultura Popular. Acompanyant aquestes làmines, es mostra també una selecció de les publicacions de Joan Amades que es conserven al Centre de Documentació i Arxiu del Museu del Joguet de Catalunya a Figueres.\nLes ombres xineses són figures de cartró o altres materials creades per a fer teatre que, quan reben un focus de llum per la part posterior, projecten la seva ombra en una pantalla translúcida. Joan Amades considerava que aquestes figures tenen procedència oriental i que, precisament de la Xina on van assolir una gran popularitat i on es van perfeccionar, és d’on van agafar la denominació d’ombres xineses.\nNo està clar ni com ni quan que es van introduir a Europa, tot i que a les darreries del segle xvii eren un espectacle popular al sud d’Alemanya. A Catalunya, les primeres notícies sobre aquestes figures es remunten a l’any 1800 a Barcelona, quan una companyia de circ italiana va incorporar les ombres a les seves funcions. Així mateix, cap al 1860, els fulls d’ombres xineses estampades sobre paper es venien com a joguet, que després els infants retallaven per a jugar.\nLes làmines procedents del Centre de Documentació de Cultura Popular són les que va utilitzar Joan Amades i Gelats (Barcelona, 1890-1959) per il·lustrar el llibre Titelles i ombres xineses, de la col·lecció Biblioteca de Tradicions Populars (1933). La totalitat d’aquestes làmines va ser impresa a Barcelona a les impremtes de Juan Llorens i d’Antonio Bosch. A partir de models francesos (país on tenien gran popularitat i difusió) i italians, els gravadors van adaptar aquesta làmines als gustos catalans de l’època.\nArticle anteriorLa celebració de la 72ª Festa de la Vellesa, prevista per avui, canvia de lloc\nArticle següentL’equip ‘Tela Marinera Team’ de Roses arrasa a l’Off Road Classic Cup de Girona


Fins ara solament opera amb la llum solar i amb les obres ja finalitzades passarà a operar durant les 24 hores del dia\nper Redacció dilluns, 2 de desembre 2019 - 15:10h\nImatge de l'heliport de Tremp | LleidaDiari.cat\nEl secretari d'Infraestructures i Mobilitat de la Generalitat, Isidre Gavín, ha anunciat que l'heliport de Tremp començarà a acollir vols nocturn en vuit setmanes, un cop estiguin enllestides les obres que s'hi estan fent.\nAquest heliport dona cobertura al Pallars Jussà i al Pallars Sobirà i amb la incorporació de vols nocturns i amb poca visibilitat farà que els seus veïns guanyin amb «qualitat de vida» i tinguin una «millor atenció sanitària». Gavín ha dit que es guanyarà també en rapidesa i competitivitat en cas d'evacuació d'un malalt.\nEs construirà un hangar per a manteniment i garatge d'helicòpters\nParal·lelament a l'habilitació de l'heliport per vols nocturns, es construirà un hangar per a manteniment i garatge d'helicòpters i es milloraran aspectes de seguretat. En total, la inversió necessària superarà els 300.000 euros, entre l'Ajuntament de Tremp, el Govern i l'empresa adjudicatària.\nAquest heliport fins ara solament opera amb la llum solar i amb les obres ja finalitzades passarà a operar durant les 24 hores del dia. D'aquesta manera, l'assistència i el trasllat aeri nocturn de pacients greus i crítics serà una realitat. Així es millorarà la cobertura sanitària de zones perifèriques en alliberar el recurs terrestre que havia de fer el trasllat, es reduirà el temps de trasllat interhospitalari de les zones més allunyades dels hospitals terciaris durant la nit i es garantirà l'equitat en l'accés al sistema sanitari públic, especialment la d'aquelles zones més allunyades dels hospitals que atenen els casos de major complexitat.\nAltres heliports lleidatans habilitats recentment\nL'heliport de Vielha, a Aran, i el de la Seu, a l'Alt Urgell també s'han habilitat en els darrers temps per operar durant les 24 hores. La falta d'il·luminació, l'adequació de l'entorn i la incorporació de personal són els factors principals que s'han hagut d'actualitzar per tal que l'heliport puguin realitzar sortides d'urgència nocturnes.\nLa capital de l'Urgell s'omple d'activitats per la Fira d'Artistes i Activitats Tradicionals\nLa localitat lleidatana que es reivindica com la responsable de la jornada laboral de 8 hores


Actes de la CUP-CC a diversos indrets dels Països Catalans durant la "jornada de reflexió"\nPerpinyà, Palma, Xàtiva i Fraga aplegaran actes polítics de la formació el proper dissabte\nActe de la CUP-CC a Perpinyà\nActe de la CUP-CC a Palma\nActe de la CUP-CC a Xàtiva\nA Perpinyà (Rosselló) a les 18.30h el Cinema Castellet aplegarà el Parlaments d'Antonio Baños, cap de llista per Barcelona; Benet Salellas, cap de llista per les comarques nord-orientals i Dolors Serra, membre notrd-catalana de la llista per les comrques nord-orientals. També es comparà amb l'actuació d'Agulla Almarada. A continuació, cap les 20.30h, el Casal Jaume I oferirà un sopar i l'actuació musical ELS DELAI.\nA Palma (Mallorca) a les 18h a Can Alcover, amb l'Anna Gabriel, número 2 de la llista per Barcelona i Quim Arrufat, diputat al Parlament. Presentarà l'acte, Pepe García d'Alternativa per Pollença. Es comptarà amb l'actuació musical d'Eleph&Castle.\nA Fraga (Franja de Ponent), hi participaran Gabriela Serra i Albert Botrán, que ocupen els llocs 4 i 5 respectivament per Barcelona i Ramon Usall, cap de llista per les comarques de la Franja, Aran, Ponent i Pirineus.


CAMPANYA -CAP NEN SENSE BIGOTI- LA CAIXA / NOTICIES / Fundació Banc dels Aliments · Girona\nCAMPANYA -CAP NEN SENSE BIGOTI- LA CAIXA\nL’Obra Social ”la Caixa” i el Banc dels Aliments impulsen la campanya de recollida de llet per a famílies desafavorides\nLa iniciativa, promoguda per l’Obra Social ”la Caixa” a favor dels bancs d’aliments, disposa de les 1.320 oficines de CaixaBank a Catalunya i els centres associats a l’Obra Social ”la Caixa” per dur a terme la recollida de llet en aquesta tercera edició de la campanya, que durarà dues setmanes, del 12 al 23 de juny.\nParal·lelament, fins al 15 de juliol, es podran fer donatius econòmics a través dels canals electrònics següents: Línia Oberta, CaixaMòbil i SMS amb la paraula «LLET» al 28024. També es pot fer una aportació a www.granrecollidadellet.cat.\nActualment, els bancs d’aliments atenen 215.112 persones a Catalunya —de les quals més de 37.000 són nens d’entre 1 i 16 anys— que tenen dificultats per accedir regularment al consum d’aliments bàsics com la llet.\nTot i que l’any passat els bancs d’aliments catalans van distribuir cinc milions de litres de llet, es continua sense poder-ne garantir el consum mínim, estimat en un litre per persona a la setmana, en famílies en situació de vulnerabilitat.\nDonació de llet ATO NATURA\nEl passat mes de desembre varem rebre una donació de les diverses granges productores de llet per la marca ATO NATURA. Aquestes 7 granges...\nPresentació de l’Oli Nou de l’Empordà\nEl passat 11 de desembre va tenir lloc la presentació de l’Oli Nou de l’Empordà, a l’exterior del mercat del...\nRecuperats 9.368 kg d’aliments durant la Setmana de Prevenció de Residus\nEl Banc dels Aliments de Girona ha participat, com en els darrers anys, a la Setmana Europea de Prevenció de Residus, del 20 al 28 de novembre...


Iannone marca el millor temps a roda de Viñales - Empordà\nIannone marca el millor temps a roda de Viñales\nEl pilot italià de Ducati aprofita el rebuf de la Suzuki de del pilot gironí per fer el millor temps en els entrenaments\n«Mack» acaba cinquè, supera clarament el seu company d'equip i deixa clar que enguany lluitarà pels primers llocs\nLOSAIL (QATAR) | EFE/DDG 19.03.2016 | 06:30\nEl campionat del món de MotoGP arrenca aquest cap de setmana a Qatar amb l'al·licient de veure si Lorenzo podrà revalidar el seu títol, com continua el duel entre Rossi i Márquez, o saber si Maverick Viñales pot lluitar ja amb els millors. La primera prova del Mundial a Europa serà el Gran Premi d'Espanya, el 24 d'abril a Jerez.\nL'italià Andrea Iannone (Ducati) va aconseguir el millor temps en el còmput global de les tres primeres sessions d'entrenaments lliures per al Gran Premi de Qatar de MotoGP, que s'ha disputat al circuit de Losail, per davant de Jorge Lorenzo (Yamaha) i Marc Márquez (Repsol). Iannone es va aprofitar del rebuf de la Suzuki del gironí Maverick Viñales per aconseguir el seu registre, en tant que Mack es va situar tercer després de Lorenzo, encara que poc després el van acabar doblegant el pilot d'Honda, Marc Márquez, i Dovizioso.\nLa tercera i última sessió va començar molt bé per als pilots de Repsol Honda, que van veure com Dani Pedrosa es va posar al capdavant de la classificació (1: 55.357), doblegant per 31 mil·lèsimes de segon el millor temps d'Andrea Iannone i en 44 mil·lèsimes al seu propi company d'equip, Marc Márquez.\nEn els últims deu minuts Andrea Iannone va ser el primer a superar Dani Pedrosa i tot just un gir després Jorge Lorenzo va recuperar el lideratge de la categoria amb només vint mil·lèsimes de segon d'avantatge sobre l'italià i menys de tres dècimes de segon entre els vuit primers. Una volta després Jorge Lorenzo va tornar a rebaixar el seu registre personal, aquest cop per trencar la barrera del minut i 55 segons (1: 54.776) i consolidar la seva primera posició, com va fer amb la segona Marc Márquez (1: 54.990).\nAmb temps efectiu d'entrenament encara van arribar noves sorpreses, ja que quan Maverick Viñales es va posar a estirar per fer volta ràpida es va col·locar a rebuf de la seva Suzuki Andrea Iannone, que va aconseguir el millor temps de la categoria (1: 54.639), mentre que el pilot de Roses va acabar cinquè superat per Lorenzo, Márquez i Dovizioso, però per davant de Dani Pedrosa.\nEspanya torna a ser el país amb més representació en el calendari del campionat del món de MotoGP. La temporada comença aquest cap de setmana a Qatar. Des que el 2010 entrés en el calendari del Campionat del món el Gran Premi d'Aragó, en substitució de la prova d'Hongria, Espanya compta amb quatre cites a la competició reina de motociclisme. Jerez de la Frontera ha estat l'últim a renovar el seu contracte amb l'organització del campionat, però ningú dubta que la primera prova a Europa, i quarta data del calendari, és una de les insubstituïbles. Ja és un hàbit que el mundial de MotoGP comenci la seva singladura sota els potents focus del circuit de Qatar, per continuar en la nova pista argentina de Rio Ondo i passar pel circuit de Les Amèriques. A Espanya les proves són a Jerez, Montmeló, Aragó i València.\nEl nou Mundial arrenca amb passió a MotoGP. Lorenzo posa a prova el seu títol de la temporada passada enmig de la polèmica entre Valentino Rossi i Marc Márquez. Tots tres són, amb Dani Pedrosa, aspirants a un títol que Maverick Viñales també està disposat a discutir.


Somiatrufes: Pura sang\n[Post críptic i emprenyador de probable explicació freudiana.]\nÉs extraordinària la velocitat amb la qual passa el temps. Diria que la rapidesa del pas del temps és inversament proporcional al desig de lentitud que tinguis. I això és un puteig, és clar. No cal dir que és una sensació incòmode, com tenir una espasa enorme damunt del cap, atenta i observadora, que a la que et despistis i no t’afanyis prou et pot partir el crani.\nEn fi. He estat un temps lluny de la música. No gaire, però suficient per adonar-me’n.\nA part, també he estat dient les coses pel seu nom, o almenys pel nom que jo crec que tenen les coses. Cada dia s’aprenen coses noves, o se’n confirmen de velles, com ara el fet que la sinceritat i la bona fe no són ben rebudes al nostre planeta.\nSi a un cargol li dius que va més lent que una tortuga en principi estàs dient una veritat com un temple, però això no vol dir que la tortuga sigui ràpida, sinó que el cargol amb el qual parles és lent de collons. Però un cargol és un cargol i qui fa el que pot no està obligat a més. Per tant, el cargol és lent i no li podem retreure que no vagi fletxat pertot arreu. La cosa canvia si la que va lenta és, per exemple, una llebre. Si la llebre va més lenta que una tortuga és que té un problema, i si tu confies en la llebre perquè vagi més ràpida que la tortuga i la primera et falla, llavors el problema el tens tu i la culpa és seva. Si la llebre et diu que no és culpa seva sinó teva per no preveure la rapidesa de la tortuga llavors és quan pots agafar la llebre per les orelles i dir-li les coses pel seu nom. Com ara, que és una llebre amb una cara més dura que el ciment. Si la tortuga mentrestant s’està rient de tot plegat i es congratula de la seva rapidesa, llavors també li pots dir certes coses pel seu nom. Com ara, que és una tortuga imbècil si es pensa que pot córrer més que una llebre, perquè és la llebre qui ha passat de córrer com se li demana i ha permès que la contrincant pogués guanyar contra tot pronòstic. Si la tortuga, amb tot, et remet als contes i a les faules per demostrar-te que tot és possible, llavors pots intentar fer-li una puntada de peu. Si ho intentes i veus que la tortuga se t’ha escapat amb un parell de passes, llavors has d’aturar-te i pensar. Has d’agafar un mirall i mirar-te. I llavors t’adones que la llebre t’ha fet creure que et volia ajudar; que la tortuga és molt més lenta que la llebre però molt més ràpida que tu, i que tu ets més lent que una llebre i una tortuga, perquè ets un cargolet treu banya.\nDesprés d’aquesta enorme estupidesa, us deixo un joc prou divertit i un capítol de Family Guy, per començar a passar aquest inici d'estiu.\nAquest estiu no serà gaire musical, i això provoca certes coses. Per exemple, que desatengui més del que és normal aquest bloc de pa sucat amb oli. Això sí, penso espiar amb nocturnitat les coses estivals dels blocaires que tinc a la columna del costat, i algun més, és clar. I de tant en tant penso vertir toxines cibernètiques mentre m’escapo de les meves feines estivals. Res de l’altre món. En el fons, malgrat somiar trufes, sóc d’hàbits força terrenals.\nEtiquetes: Jarabe de Palo, relacions\nPublicat per Somiatrufes a 16:45\nla musica forma part de les nostres vides, ignorarla és com morir una mica\n17 de juny de 2008, a les 19:07\nLa ha dit...\nCarai, ja veig que el teu últim mes ha estat molt tàntric!\nI no em referixo des del punt de vista sexual (que desconec), sinó espiritual: el despertar de la consiència que neix en els camins de tornada.\nNo sé si has anat molt lluny, però veig que has tornat esgotat.\nSort que a l'estiu tota cuca viu, o això és el que diuen!\n17 de juny de 2008, a les 19:12\nA mi no em sembla un post tan críptic, o si, però en faig les meves interpretacions, que poden ser encertades o no, però la metàfora em val i la podria aplicar a situacions que jo he viscut, per tant, siguin iguals a les teves o no, m'ha agradat llegir aquest post, fins que he vist que encara et tindrem menys per aquí aquest estiu. Espero que ens deixis alguna de les teves reflexions de tant en tant.\n17 de juny de 2008, a les 20:57\nHabla como un tonto, y piensa como un sabio...\nDesgraciadament, jo no sé parlar com un tonto....\nUffff.... tot és com és..ja esta!\nPer cert, de "pa sucat amb oli" res de res... I estas convidat a explorar-me tant com vulguis...ja,ja,ja\n18 de juny de 2008, a les 7:48\nAra entenc perquè has trigat tant a escriure. Tots tenim la nostra velocitat, i comparar és tan estúpid com inevitable.\n20 de juny de 2008, a les 20:36\nCaram quin post més heterogeni... Una mica de tot: La metàfora...com la vida mateixa i la música...diversa ...com la vida mateixa...\nDe fet per molt volàtils que semblem som del tot terrenals...Aixxxx com les tortugues de terra :).\nLa peli del post anterior: El amor llega suavemente, un Western, un drama romàntic, però amb un fons que em va agradar! ;)\nBona revetlla i si pot ser ...trufada!\n21 de juny de 2008, a les 19:39\nHe agafat la paràbola, mestre\n21 de juny de 2008, a les 20:09\nQuants animalons!!! :)\n24 de juny de 2008, a les 22:58\nm'enrecordo del fet de que Aristotil va dir unes paraules sobre com la música concidiona els ànims... però no m'enrecordo del contingut ni la procedència collons! ;-) molt bon article!\n6 de juliol de 2008, a les 23:45\nQuè tl bandido? He vist per aquí que teniu un post que parla sobre una canço dels Manic Street. Molt bé, ara ja sé d'on ve a voice so pure... Sabeu, tenia el lp de know your enemy i vaig llegir al rock delux una critica destructiva cap a aquest. A veure, no és el millor que han fet els manic, però dolent crec que no és. Bé, salutacions\n15 de juliol de 2008, a les 1:21\nT'has quedat en bavía tot somiant truites? Saludus, vell company de trinxera...\n3 d’octubre de 2008, a les 19:08\nA veure si fas el favor de tornar....\nQue ja fa molt de la teva absencia,i no pot ser!!!!\n7 d’octubre de 2008, a les 9:36\n24 de desembre de 2008, a les 9:39\nBones festes, somiatrufes, i a veure si agafes carrerilla i tornes a deleitar-nos amb un dels teus posts.\n25 de desembre de 2008, a les 2:52\nlu que te rellegir posts del juny és que et ve un regust de solet i bon temps que és un portentu...\n21 de gener de 2009, a les 16:42\n7 de maig de 2009, a les 11:35\n12 de febrer de 2010, a les 16:29\nfòrum català ha dit...\nYoutube en català:\nHola! Ja està en marxa la nova campanya per aconseguir el YOUTUBE EN CATALÀ. Pots signar a:\nSimplement posant el teu nom i el teu correu!\nSi poguereu ajudar-nos a fer publicitat d’aquesta campanya donant a conèixer aquest enllaç estaríem molt agraïts...\nQuan més, millor...!\n26 de febrer de 2010, a les 15:34


Presó per al jove que va intentar violar una anciana a Palafrugell - El Gerió Digital\nEl sentenciat diu que prefereix ser expulsat del país\nDimecres, 18 d'abril de 2012 13:26h\nTaoufik Gattar arriba a l'Audiència de Girona custodiat pels Mossos d'Esquadra © ACN\n"Reconec els fets i hi estic d'acord", ha afirmat Taoufik Gattar en el judici d'aquest dimecres al matí a l'Audiència de Girona. D'aquesta manera, el jove, que en el moment dels fets tenia 21 anys, ha reconegut que la tarda del 9 de maig del 2011 va veure passar la víctima per un camí rural que porta fins a Mont-ras. S'hi va apropar per l'esquena, la va apartar del camí i la va llançar a terra. Després, va intentar abaixar-li els pantalons texans que duia mentre l'amenaçava amb violar-la.\n"L'únic que volia és fotre't un clau", li va dir l'home a l'anciana. La dona s'hi va oposar de forma "tenaç" i, al final, Gattar va desistir. Aleshores, veient que no aconseguiria el seu objectiu, el jove va optar per robar-li la bossa de mà (que la dona portava penjada al braç dret) i fugir corrents del lloc dels fets. La policia el va detenir dies després i va recuperar la bossa de mà, però hi faltaven els 95 euros que duia la dona.\nA conseqüència de l'agressió, l'anciana va patir diverses rascades a la cara i a l'esquena. Tot i que les ferides se li van curar de pressa, la víctima ha quedat "commocionada" per aquests fets i té "un quadre d'ansietat sever".\nInicialment, la fiscal aplicava un agreujant de traïdoria als fets i demanava 10 anys de presó per un intent d'agressió sexual amb accés carnal, 4 anys per un delicte de robatori amb violència i intimidació i una multa de 720 euros per una falta de lesions. Finalment, després que Gattar reconegués els fets, la fiscal ha eliminat que actués a traïció i ha modificat la petició de presó.\nPel delicte d'intent d'agressió sexual demana 3 anys de presó, pel robatori 2 anys més i per la falta de lesions manté la demanda de 720 euros. Una petició a la qual també s'ha adherit l'advocat de la defensa, Gregori Martínez, que considera que la rebaixa de pena és lògica perquè d'entrada havien qualificat els fets com si la violació fos consumada, i no un intent.\nTaoufik Gattar ha demanat en el seu últim torn de paraula que li commutin la pena i que en comptes d'anar a presó facin efectiva l'ordre d'expulsió i el repatriïn al Marroc. El cas ha quedat vist per a sentència.


L'Aplec del Caragol tanca les seves portes amb més de 200.000 visitants| Redacció - Fotografia: Ajuntament de Lleida\nAquesta celebració tanca un mes de maig festiu a la ciutat de Lleida, "caracteritzat pel civisme i la convivència", segons ha remarcat el paer en cap, Àngel Ros. L’alcalde ha fet un balanç positiu del conjunt de festes que s’han celebrat, amb la Festa Major, la Festa de Moros i Cristians i l’Aplec, remarcant que “són compatibles la diversió i la gresca amb la convivència”.\nRos ha volgut felicitar la Fecoll, organitzadora de l’Aplec, especialment al seu president, Xavier Pérez, i el seu equip de treball, per tirar endavant aquesta festa multitudinària, representativa de les Terres de Lleida. L’alcalde ha insistit que la festa s’ha desenvolupat durant tres dies en una excel·lent ambient de civisme i convivència i també ha posat en relleu la vessant solidària d’aquest esdeveniment, que ha col·laborat amb La Marató contra la pobresa i amb l’Associació contra el càncer, entre altres.\nEl XXXIII Aplec, que baixa el teló aquesta tarda, ha rebut la visita d’una àmplia representació institucional procedent d’altres països, com França i Itàlia. També s'han passejat pel reciente el secretari general de Convergència i president del grup parlamentari de CiU, Oriol Pujol; el diputat Albert Batalla; i el primer secretari del PSC, Pere Navarro, a més del president del comitè de govern d'Unió i secretari general de la federació de CiU, Josep A. Duran i Lleida; el portaveu del Partit Popular al Parlament, Enric Millo; i la portaveu d’Iniciativa per Catalunya Verds al Congrés, Laia Ortiz. Des de fa 16 edicions, la setmana cultural de l’Aplec precedeix la festa, amb diverses activitats culturals i socials, obertes a tota la ciutadania.\nConfraria de l’Escargot du Roussillon\nLa confrérie de l’Escargot du Roussillon ha participat aquest any en l’Aplec del Caragol, formant part de les colles El Xiulet i Els de sempre. Els membres d’aquesta confraria francesa, als quals s’han afegit també de la confrérie des Petits Gris de Cessonnais, viuran la festa integrants en les colles locals per conèixer de prop aquesta festa i compartir la seva afició pels caragols.


rihanna publica selfie sense maquillatge: s’acosta la pell de pell?\nRihanna publica selfie sense maquillatge: arriba Fenty Skin?\nprimer selfie de l'any doe. # 2020\nPublicat per badgalriri (@badgalriri) el 6 de gener de 2020 a les 13:54 PST\nRihanna entra al 2020 sense maquillatge.\nEl fundador de Fenty Beauty, de 31 anys, va publicar el seu primer selfie de l'any el dilluns a la nit a Instagram, mostrant-li la cara fresca i les noves trenes de còlit.\nEn una forma típica de Rihanna, quan un comentarista va assenyalar el puntell a la galta, l'estrella va respondre: 'Deixa-la brillar, si us plau'.\ndivorci familiar modern\nMalgrat el divertit intercanvi, va haver-hi molts altres fanàtics que van lloar la mirada del cantant de 'Diamonds'. Travis Barker va comentar una sèrie de emojis de foc, mentre que el guru de bellesa de YouTube James Charles la va anomenar 'llegenda'.\nAlguns van especular que l'aspecte descalçat és un signe que Rihanna podria estar entrant en el joc de la pell; fins ara, Fenty Beauty només ofereix productes cosmètics de colors, així com imprimiments per a la cara.\nNo obstant això, a l'abril, el magnat va presentar a la marca 'House of Fenty' la marca comercial per a 'cosmètics ... és a dir, cremes, locions, gels, tòners i netejadors', així com 'pells medicinades i no medicades, sabó, cura del cos i cura personal productes sota l’etiqueta de “Fenty Skin”.\nEl nou llançament podria ser el més important per a Rihanna; l'Oficina de Patents i Marques dels Estats Units li va enviar un avís per tornar a fer la sol·licitud el 3 de desembre.\nTot i així, els fanàtics semblen més preocupats per l'àlbum que el cantant va confirmar anteriorment per al 2019. Una persona fins i tot es va lamentar: 'El fet que el proxenet va escoltar l'àlbum i nosaltres no ho vam fer'.\nL'aparició salvatge de Donald Trump Jr. a 'La vista'\nLeo celebra la sessió de fotos de nus sexy de Lydia Hearst\nPersonal de tancament El Quixot amarg per despesa per acomiadament\nEs van filtrar fotos privades del casament de Meghan i Harry\nJackie Mason nega que el comediant sigui la seva filla\nHoney Boo Boo diu que té por de viure amb Mama June\nEl fill del capità Lee, protagonista de l'estrella de sota la coberta, mor després d'una batalla amb addicció\nL’equip de Mariah Carey va agafar el seu telèfon per evitar que la ballarina fos allunyada\nEl secretari de comerç, Wilbur Ross i la seva dona, revisen l'art estrany de la performance\nEl periodista del 'Bon dia a Nova York', Baruch Shemtov, es va dirigir a Harvard\nDolly Parton: Miley va dir que havia d’assassinar a Hannah Montana\nEl gran art de Larry Gagosian i la seva xicota Chrissie Erpf es separen\nLa reialesa de Rock 'n' roll celebra el 80è aniversari de Ron Delsener\nTony Romo dóna la benvinguda al tercer fill\nSarah Michelle Gellar dóna suport a Selma Blair durant la sortida de Disneyland


Blog de VALLADA City: Tens cobertura sanitària?\nTens cobertura sanitària?\nFins ara aquesta pregunta era innecessària. La sanitat era un dret del qual gaudíem tots pel fet de ser humans. La sanitat espanyola era de les més eficients del món. Amb una cobertura universal de qualitat suposava una despesa, per persona i any, el 28% inferior a la mitjana europea. Les famílies de treballadors que s’arruïnaven quan algun membre queia malalt quedava com un malson del passat. Però aquest malson pot tornar si no ho impedim ja.\nDes de l'1 de juliol ja ha començat el “repagament” de medicaments però serà a partir del 31 d'agost quan es farà efectiu el Reial Decret-Llei que retalla els drets sanitaris, emparant-se en l'argument que no hi ha diners, deixant sense cobertura sanitària molt immigrants i... molts espanyols.\nQuedaran fora del sistema els immigrants sense permís de residència\nEls ciutadans de la Unió Europea que no siguen residents a Espanya\nEls estrangers amb permís de residència i els espanyols majors de 26 anys que no hagen cobrat mai la prestació per desocupació i amb rendes superiors a una quantitat encara sense determinar. En aquest col·lectiu entren:\n· Estudiants universitaris amb beques no subjectes a cotització però sí a IRPF\n· Persones que no han aconseguit mai cap treball\n· Persones divorciades que no estan a càrrec de l'ex-cònjuge\n· Persones separades de parelles de fet no formalitzades\n· Persones discapacitades en grau inferior al 65%\n· Persones de poblacions nòmades\n· Professionals liberals\nCom vegeu el ventall que pot afectar els ciutadans espanyols és ample, per la qual cosa és aconsellable esbrinar si tinguem cobertura sanitària o no, perquè cap la possibilitat que quan necessitem el metge tinga que ser privat... si puguem pagar-ho.\nAltra opció aconsellable és fer el possible per evitar l'absurd que pretenen imposar mitjançant accions unitàries coordinades. A la web YoSí sanidad universal hi ha informació i propostes d'actuació, una de les quals és difondre la campanya com estem fent des d'ací.\nSalut (ara més necessària que mai) Iron Maiden\nEtiquetes: iron maiden, retalls en sanitat pública\nperroverde81 10 d’agost de 2012 a les 2:59\nDifondre la paraula ;)\nPitillo i Chuchi es casen!\nUn dimoni entre els núvols de Vallada\nMENÚ DIA 4 D'AGOST\nEl Gup Municipal Socialista informa: convocatòria ...\nMarxa nocturna d'estiu.\nBIM de Juliol


MÓN RURAL | 14/04/2015 RuralCat/DAAM\nEl DAAM ha ampliat l'àmbit territorial del Leader, que ara arriba als 556 municipis, un 73,24% del territori català. Aviat es farà pública la convocatòria d'un ajut total d'un milió d'euros per sufragar les despeses d'assistència tècnica per a la preparació i posada en funcionament de les estratègies de desenvolupament locals del GAL.\nTal com estableix la convocatòria per a la selecció de grups d’acció local i estratègies de desenvolupament rural per aplicar a Catalunya el desenvolupament local participatiu en el marc del PDR 2014-2020, ja ha finalitzat la primera part del procés de preselecció dels Grup d’Acció Local (GAL). Ara, els 11 GAL preseleccionats presentaran, per a la seva aprovació, les estratègies de desenvolupament local en el termini de tres mesos a partir de la data de preselecció.\nLes estratègies de desenvolupament local han d’incloure els objectius i com es preveu assolir-los, els agents que participaran en l’estratègia, una descripció de la zona d’actuació i dels recursos, les línies d’actuació i els criteris de selecció de projectes, entre d’altres. També hauran d’acreditar la participació dels agents públics i privats del territori en l’elaboració de l’estratègia, i promoure, com a elements transversals, la innovació, la millora del medi ambient i la mitigació del canvi climàtic.\nUn milió d’euros per als GAL\nEl Departament d’Agricultura, Ramaderia, Pesca, Alimentació i Medi Natural (DAAM) també ha convocat els ajuts a la preparació de les estratègies de desenvolupament local dels GAL, que podran presentar les seves sol·licituds en un termini d’un mes a partir de l’endemà de la publicació de l’Ordre al DOGC. L’objecte d’aquesta convocatòria és sufragar les despeses d’assistència tècnica per a la preparació i posada en funcionament de les estratègies.\nEls ajuts que preveu l’Ordre de convocatòria, per un total d’1.000.000 d’euros, són cofinançats pel Fons Europeu Agrícola de Desenvolupament Rural (FEADER), i van a càrrec d’una partida pressupostària del Departament per a l’any 2015 dotada amb un import màxim de 570.000 euros, la qual cosa suposa el 57% del finançament d’aquests ajuts. La resta, 430.000 euros, van a càrrec del fons FEADER (43%).\nMés sobre desenvolupament rural


Febrer, 5 diumenge – Capvespre\nFebrer, 5 diumenge\nPosted By: Jaume 5 febrer, 2017\nDemà un cop més al carrer!\nSerà d’hora (“d’hora, molt d’hora”): a tres quarts de vuit del matí, que ens trobarem a la plaça de la Vila per agafar el metro i ser davant del Palau de Justícia, abans que arribin els nostres polítics que han de ser jutjats. Una acció injusta, incomprensible, abusiva, absolutament aberrant. Una acció que va contra una cosa tan simple i democràticament tan important com és que els nostres governants facilitin que tothom puguin expressar la seva voluntat sobre el futur del seu país.\nJo hi aniré. Indignat, sí. Però content d’enfortir el procés, que espero que ens porti a la independència. Denunciaré amb els milers de persones a les que m’uniré el bàrbar atac que es fa contra uns polítics que han complert amb el seu deure. I per descomptat donaré suport a l’expresident i a les dues conselleres del nostre govern, tot reconeixent la seva fermesa i valentia en exposar-se als càstigs severs de l’Estat.\nVaig content a la concentració perquè serà una manifestació més de la voluntat de seguir endavant, malgrat els molts obstacles que ens posa l’Estat, i del que cauran fins al dia del referèndum. Però estic convençut que a curt o a mitjà termini el dret del poble català a decidir el seu futur prevaldràsobre.\nUn cop més “el poble unit no serà vençut”.\nSigues el primer en comentar on "Febrer, 5 diumenge"


El col·lectiu Músics de Martorell s’estrena amb una sessió de micro obert a la Casa de Cultura\nPàgina principal >> Societat >> El col·lectiu Músics de Martorell s’estrena amb una sessió de micro obert a l...\nLa Casa de Cultura ha acollit, aquest dissabte, l’acte de presentació del col·lectiu Músics de Martorell. Diversos grups i artistes locals han actuat en una sessió de micro obert, en què tothom que volgués ensenyar la seva música hi tenia cabuda. Precisament, l’entitat es posa en marxa amb l’objectiu de crear una xarxa oberta als músics martorellencs i promoure la producció musical del municipi.\nL’encarregat de donar el tret de sortida ha estat el guitarrista Toni Comaposada, que ha interpretat des de peces clàssiques i populars fins a temes actuals. El mateix Comaposada, un dels impulsors del col·lectiu, ha explicat que “la idea és promocionar la música, generar sinergies entre diferents entitats del poble i fer caliu musical”. “Som músics del poble que tenim més o menys implicació en la música, més o menys qualitat musical. Hi ha gent de boníssima qualitat i estaria bé que poguessin començar aquí, que no s’haguessin de buscar la vida fora”, ha afegit el guitarrista.\nLa següent actuació ha estat la de la cantant i guitarrista Nina Cintas, que ha interpretat amb el percussionista Albert Puig tres cançons: Subsistencia, Escalón i Cafè d’arròs. Cintas ha aprofitat per anunciar que totes tres es podran escoltar pròximament en el seu primer disc. Després, ha acompanyat amb la guitarra Lluís Cintas, que ha cantat una versió en català del mític Hallelujah.\nEl grup Bouzouki Dance BETA ha mantingut el públic animat amb els temes La veu del seny, Endevina la ciutat i Blau cel. Tot seguit, Manolo K ha sorprès els presents fent música sense necessitat de pujar a l’escenari, a través d’una aplicació del mòbil. Altres artistes, com Eugeni Muriel o Xavi Lahora, l’han acompanyat des de l’escenari tocant la bateria, la guitarra i el piano. L’acte ha acabat ben amunt amb l’actuació del grup Mama Patxanga, que ha fet ballar els assistents amb les cançons Seguem arran i Me importa.\nEl col·lectiu comença a caminar\nLa llavor de Músics de Martorell es va plantar el passat mes de setembre, quan es van fer les primeres reunions per impulsar el col·lectiu. Ara, sis mesos més tard, ja és una realitat. Es tracta d’un grup obert a tots els músics locals, independentment del seu gènere musical i del seu grau de professionalització.\nTal com ha anunciat Toni Comaposada, el col·lectiu es reunirà “un diumenge de cada mes, a les 20.00h, i la propera trobada serà el 28 d’abril”. Comaposada, en nom de la nova entitat, ha volgut convidar tots els músics del municipi a participar-hi: “Com més siguem i més transversal sigui [el col·lectiu], tots ens el sentirem més nostre”.\nA més, ha explicat que els membres del col·lectiu s’organitzen a través d’un grup de WhatsApp, on podrà entrar tothom que hi tingui interès i ho demani.


Berasategui i el seu equip de l'Oria* protagonitzen un monogràfic de tonyina roja a la Tunateca Balfegó ~ EbreDigital.cat\nLa Tunateca, el restaurant creat per la família Balfegó, va viure dijous una de les nits més especials des que va obrir les seves portes. Martín Berasategui i el seu equip del restaurant Oria* –recent guanyador d’una estrella Michelin, la dècima en la col·lecció del prestigiós cuiner donostiarra– van oferir un sopar exclusiu dins de la programació de les Nits d’Estrelles Michelin.\nAl llarg del sopar, els prop de 50 comensals van poder conèixer la visió de la tonyina vermella Balfegó que ofereixen diàriament Xabi Goikoetxea, cap de cuina del Oria, i tot el seu equip, al costat de les recents creacions de Ekaitz Apraiz, xef executiu i gerent de l’espai creat per la família Balfegó.\nPer a Martín, ahir es va poder gaudir de “un menú apoteòsic, centrat en una de les millors matèries primeres del món”. A més, va afegir: “no és fàcil fer un menú a quatre mans i avui tant l’equip del Oria com el de Tunateca s’han complementat d’allò més bé, cadascun mostrant la seva visió al voltant d’aquesta joia gastronòmica que és la tonyina vermella Balfegó”.\nAixí mateix, el que es coneix ja com el xef de la tonyina vermella, Ekaitz Apraiz, va voler destacar que “aquestes nits demostren la gran versatilitat gastronòmica de la tonyina vermella”. Concloent que “cada Nit d’Estrelles Michelin veiem els excel·lents treballs que es fan en les millors cuines del nostre país i ens orgullece veure el nivell que oferim diàriament en la nostra cuina”.\nUn menú d’altura\nEn total es van degustar 16 plats. L’equip de Oria va delectar als assistents amb el tartar de tonyina sobre cruixent de tinta de calamar i gel de yuzu; infusió de tomàquet amb tonyina marinada en crema d’alvocat i vinagreta de mango; tonyina lleugerament fumada amb fons de wakame al sèsam i cebollitas adobades; ventresca rostida amb tartar iodat de petxines de pelegrí, algues i couscous de coliflor i essència freda d’alfàbrega amb granissat de ginebra i escuma d’ametlla.\nPer part seva, entre les elaboracions de Tunateca van destacar la mantega de tonyina; sobrassada de tonyina amb zamburiña i molles d’ametlla; nigirikombujime amb pols de yuzu; nigirichutoro amb maguro no ko; otoro amb umewarishita lascas de shitake i kizame wasabi; tartar de akami amb rovell d’ou amb tempura i perretxikos; harmònica amb setinat coreà i textures d’espàrrec i el rulo de carrilera i foie de tonyina amb guisat d’habites, esferificación de Idiazabal i reducció d’aneguetes de porc.\nAmb aquesta ja són quatre les Nits d’Estrelles Michelin que s’han celebrat en Tunateca, un projecte que pretén difondre la visió gastronòmica de la tonyina vermella Balfegó dels millors xefs del país. Els pròxims xefs a visitar la Tunateca seran Víctor Gutiérrez (Restaurant Víctor Gutiérrez), Elena Lucas (La Lobita*) i Isaac Loya (Real Balneari de Salines).


Una tecnologia pionera podria transformar depuradores en biorefineries | Fulls dels enginyers\nEl grup de recerca Genocov de la Universitat Autònoma de Barcelona (UAB), i Aigües de Manresa S.A. empresa municipal, han inaugurat recentment a les instal·lacions de l'estació depuradora d'aigües residuals de Manresa-Sant Joan una planta pilot de tractament d'aigües que genera productes de valor afegit simultàniament al procés de depuració.\nAquesta planta pilot, construïda en el marc del projecte europeu Smart-Plant, demostrarà una nova tecnologia desenvolupada pels investigadors de la UAB que permet tractar de manera més eficient les aigües residuals urbanes al mateix temps que pot concentrar i extraure'n fins al 50% del fòsfor present, i recuperar part de la matèria orgànica en forma de matèria prima per a la fabricació de bioplàstics (els precursors polihidroxialcanoats, PHA).\nLa tecnologia, que rep el nom de Main-stream SCEPPHAR (Short-Cut Enhanced Phosphorus and PHA Recovery), és pionera en el món i pot transformar les estacions depuradores d'aigües residuals (EDAR) en petites bio-refineries, tot impulsant d'aquesta manera el sector cap a un escenari d'economia circular.\nLa planta pilot on s'implementa el nou procés Scepphar està instal·lada a l'estació depuradora de Manresa-Sant Joan i està dissenyada per depurar uns 10 m3 al dia d'aigües residuals, seguint els límits normatius més restrictius.\nRecuperar el fòsfor és clau perquè és un nutrient cada cop més escàs i sense ell no es pot mantenir una producció agrícola sostenible. Els microorganismes concentren el fòsfor present dins de l'aigua i aquest es converteix, mitjançant una reacció de precipitació controlada, en estruvita, un fertilitzant d'alliberament lent, valoritzable per a aplicacions agrícoles. Tot aquest procés no requereix d'una font externa de carboni ni de clorur fèrric, dos elements que sí són necessaris per eliminar fòsfor en un tractament convencional. A més, el sistema Scepphar redueix els costos d'operació més d'un 25 % perquè el 90% del nitrogen s'elimina via nitrit, un procés que disminueix els requeriments d'aeració. D'altra banda, els fangs produïts durant el procés poden contenir fins a un 30% de precursors polihidroxialcanoats (PHA), a partir dels quals es poden produir bio-plàstics per a aplicacions industrials.\nEn conjunt, el projecte europeu Smart-Plant (Grant Agreement no. 690323) amb una duració de 4 anys i una inversió de 9.768.806,09 euros està format per 26 socis (empreses i universitats) de 10 països de la UE i és una Acció d'Innovació del programa H2020-WATER-1b-2015. L'objectiu global del projecte és escalar i demostrar solucions eco-innovadores per modernitzar les estacions depuradores d'aigües residuals existents en un entorn real. Durant el projecte es provaran fins a nou plantes pilot en cinc depuradores diferents amb l'objectiu de millorar el tractament de les aigües residuals, l'eficiència energètica, la reducció de gasos d'efecte hivernacle i la recuperació de recursos. A més, els recursos recuperats (bio-polímers, cel·lulosa, fertilitzants i productes intermedis) es processaran fins a transformar-los en productes comercialitzables.\nS'estima que mitjançant les tecnologies desenvolupades pel projecte es poden millorar les estacions depuradores existents amb una inversió inicial d'entre 15 i 20 euros per habitant, amb una rendibilitat d'un any a través dels estalvis potencials acumulatius d'uns 17 o 18 euros per habitant i any. Aquesta elevada rendibilitat econòmica podria revolucionar el sector actual en poques dècades, transformant les depuradores, de consumidores netes d'energia i recursos a productores de materials valuosos.\nEtiquetes:uab Universitat Autònoma de Barcelona Genocov recerca tecnologia biorefineria depuradora d'aigua\nSelect ratingGive Una tecnologia pionera podria transformar depuradores en biorefineries 1/5Give Una tecnologia pionera podria transformar depuradores en biorefineries 2/5Give Una tecnologia pionera podria transformar depuradores en biorefineries 3/5Give Una tecnologia pionera podria transformar depuradores en biorefineries 4/5Give Una tecnologia pionera podria transformar depuradores en biorefineries 5/5\nL’objectiu de Ctrl4enviro, una spin-off de la Universitat Autònoma de... Llegir més\nL'última compra d'energia realitzada pel grup de compra del Consorci de... Llegir més


Diaris i revistes | Recursos digitals per a la biblioteca escolar de secundària\nRecursos per a la cerca d'informació\nArxiu de la categoria: Diaris i revistes\nPublicat el 30 de setembre de 2015 per Programa biblioteca escolar "puntedu" /SIAL\nÉs un repositori cooperatiu des del que es poden consultar, en accés obert, els articles a text complet de revistes científiques, culturals i erudites catalanes. RACO és un projecte del Consorci de Serveis Universitaris de Catalunya i de la Biblioteca de Catalunya i compta amb el suport de la Generalitat de Catalunya. Està adreçat al públic en general\nNivell recomanat: A partir de 4t de l’ESO amb indicacions del docent.\nPortal d’accés obert que inclou publicacions periòdiques tancades que han estat representatives dins la cultura i la societat catalana. És un dipòsit cooperatiu de preservació digital del patrimoni hemerogràfic català, que possibilita la consulta de les publicacions periòdiques completes, facilitant als usuaris la recerca d’informació. Conté una línia del temps que ajuda a saber els períodes de conservació de les publicacions.\nÉs un projecte impulsat per la Biblioteca de Catalunya amb el suport del Consorci de Biblioteques Universitàries de Catalunya (CBUC). Està adreçat a usuaris en general.\nNivell recomanat: A partir de 4t d’ESO amb indicacions del docent.\nPublicat el 22 de febrer de 2015 per Programa biblioteca escolar "puntedu" /SIAL\nNivell recomanat: Alumnat de 1r i 2n d’ESO\nPublicat dins de C_naturalesa, Diaris i revistes, Francès\t| Deixa un comentari\nPublicat el 19 de febrer de 2015 per Programa biblioteca escolar "puntedu" /SIAL\nDiari de divulgació general adreçat al públic adult. Permet la cerca lliure d’articles de temes d’actualitat.\nNivell recomanat: Alumnat a partir de primer d’ESO amb orientacions prèvies del docent.\nPublicat el 14 de febrer de 2015 per Programa biblioteca escolar "puntedu" /SIAL\nEl portal Sàpiens, a més de la revista divulgativa del mateix títol, ofereix els fets més rellevants de la història entre els anys 1000 aC i 2000 amb preguntes i respostes i agrupats en etapes històriques i en temes.\nNivell recomanat: A partir de 1r d’ESO\nPublicat dins de C_socials, Diaris i revistes, Portals\t| Deixa un comentari\nPublicat el 7 de febrer de 2015 per Programa biblioteca escolar "puntedu" /SIAL\nNivell recomanat: A partir de primer d’ESO\nPublicat el 21 de febrer de 2014 per Programa biblioteca escolar "puntedu" /SIAL\nHemeroteca digital de la publicació periòdica amb una cobertura cronològica més àmplia de tot el país (des de 1881). Disposa d’ajuda que orienta les diferents opcions de cerca.\nPublicat dins de Diaris i revistes, Llengua castellana\t| Deixa un comentari\nHemeroteca El Periódico\nHemeroteca d’aquesta publicació periòdica en la què es poden trobar notícies des de l’any 2004. Té dos tipus de cerca: simple i avançada però força senzilles i entenedores les dues.\nPublicat el 17 de febrer de 2014 per Programa biblioteca escolar "puntedu" /SIAL\nPortal de la revista infantil Cavall Fort amb un munt de seccions: notícies, agenda, jocs, la vostra opinió… La Finestra és la secció divulgativa on podeu trobar informació sobre temes de ciència, literatura, història.\nNivell recomanat: Lectors a partir de 9 anys\nEnllaça amb la biblioteca\nBlog exemple de la biblioteca\nAtles i mapes (10)\nDiaris i revistes (9)\nEines digitals (6)\nLlengua castellana (7)\nLlengua catalana (20)\nMitjans Audiovisuals (9)\nMaterial del curs "El blog de la biblioteca escolar"\nWeb de Programa biblioteca escolar "puntedu"


Derbi empordanès aquest cap de setmana, Figueres - Peralada\nFa tres anys que la Unió Esportiva Figueres i el Peralada no jugaven un partit oficial de Lliga. Aquest diumenge a les dotze del migdia es jugarà el derbi empordanès a l’Estadi Municipal de Vilatenim. Un bon regal de reis per els aficionats d’ambdós clubs.\nEntre la ciutat de Figueres i Peralada hi ha només 9 quilòmetres de distància. Aquest diumenge a les dotze del migdia els equips de futbol dels dos municipis es veuran les cares en un derbi apassionant que es jugarà a l’Estadi Municipal de Vilatenim. Un partit que des de fa tres temporades no s’ha pogut veure en partits oficials de Lliga, concretament des del 29 de gener de 2017. El Peralada ha estat durant dues temporades al grup III de la Segona B mentre que el Figueres s’ha mantingut durant aquest temps en el Grup V de la Tercera Divisió. Actualment quan s’han jugat ja 17 partits i a dos per a finalitzar la primera volta, la Unió Esportiva Figueres es troba a la onzena plaça amb 24 punts i un total de 7 victòries, 3 empats i 7 derrotes. Per la seva banda els del Peralada acumulen 23 punts i han guanyat 6 partits, han tingut 5 empats i 6 derrotes.


“La crisi afectarà més profundament els col·lectius més desafavorits però també tocarà, i de fet ja ho està fent, a la classe mitjana” |\n“La crisi afectarà més profundament els col·lectius més desafavorits però també tocarà, i de fet ja ho està fent, a la classe mitjana”\nGESTIÓ COVID19 ALS MUNICIPIS DE CATALUNYA (47)\nENTREVISTA A JORDI VIÑAS ALCALDE DE SALT\nJordi Viñas (ERC) és alcalde de Salt (Gironès) des del 2015, un municipi de més de 30.000 habitants que forma part de l’àrea urbana de la capital, Girona. És la ciutat més densament poblada de les comarques gironines però alhora té un dels pulmons verds més extens, com són les Deveses. L’economia es basa sobretot en els sectors serveis i comercial, així com en el fet de ser ciutat hospitalària amb el Parc Hospitalari Martí i Julià. Salt és també un dels municipis catalans amb un percentatge de població immigrada més alt, però ha sabut convertir aquesta interculturalitat que omple els seus carrers en un valor afegit per a la ciutat.\n-De moment a Salt tenen registrats més de 200 casos positius i a la Regió Sanitària de Girona encara hi ha hospitalitzades gairebé 400 persones. Estaven preparats per entrar a la fase 1 o el Govern ha fet bé de mantenir els municipis de les comarques gironines a la fase zero?\nLes mesures que ha adoptat el Govern s’han pres seguint directius tècniques i tenint en compte la situació de cada regió sanitària. En aquesta línia, em sembla una mesura assenyada.\n-Tenen por d’un possible rebrot? La ciutadania s’està portant de forma adequada?\nEl risc del rebrot, insisteixo, segons ens informen les autoritats sanitàries que són qui tenen les xifres i l’evolució diària de la Covid-19, hi és i el que cal és que tota la ciutadania prengui consciència del repte que tenim al davant i que actuï amb responsabilitat i solidaritat. En línies generals, els veïns i veïnes s’estan comportant de forma adequada però ara, més que mai, no podem abaixar de la guàrdia i no ens podem relaxar perquè aleshores tota la feina feta fins ara no haurà servit per a res.\n-Salt és el municipi més densament poblat de les comarques gironines. Això ha sigut un problema?\nL’alta densitat de població és cert que dificulta el desconfinament però, en el cas de Salt, tenim la sort de tenir un pulmó verd com són les Deveses que ocupen en superfície gairebé la meitat del municipi. Gaudir d’aquest espai és un tresor i, en el cas que ens ocupa, ens ho fa més fàcil a l’hora d’evitar aglomeracions.\n-També tenen un dels percentatges de població immigrada més alt de Catalunya. Com han gestionat la crisi sanitària amb aquests col·lectius?\nLa interculturalitat que tenim a Salt és quelcom amb el que convivim diàriament des de fa molts anys i és un valor afegit per a nosaltres. A l’hora de gestionar la crisi sanitària entre els diferents col·lectius no ha suposat cap problema i la col·laboració entre l’Ajuntament i tots ells ha estat, com sempre, molt fluida. En aquest sentit, hem fet diverses trobades per exposar-los la gravetat de la situació i acompanyar-los en les mesures de protecció que calia adoptar. Tothom ha actuat amb molta responsabilitat i s’ha de destacar i agrair l’esforç que ha realitzat la comunitat musulmana perquè els ha agafat enmig del ramadà.\n-Temen la creació de bosses de pobresa entorn aquests col·lectius o la crisi afectarà a tota la població general?\nAra mateix encara estem enmig de la gestió de la crisi sanitària que ha deixat clar que no distingeix la butxaca. I, mentrestant, ja hem posat fil a l’agulla per afrontar la crisi social i econòmica que pot provocar la Covid-19 i que, de ben segur, afectarà\nmés profundament els col·lectius més desafavorits però també tocarà, i de fet ja ho està fent, a la classe mitjana.\n-Tenen més demandes a serveis socials?\nSí, com ja he comentat els efectes de la Covid-19 es deixen notar arreu. En el nostre cas, per exemple, s’ha incrementat en un 15% l’atenció al Centre de Distribució d’Aliments.\n-Quina ha estat la relació i coordinació amb el Parc Hospitalari Martí i Julià durant aquests mesos de crisi sanitària?\nCom Ajuntament des del primer moment ens hem posat a disposició tant de l’Hospital com dels dos CAPS que tenim al nostre municipi i hem col·laborat, i ho seguim fent, en tot allò que hem pogut. A banda d’aportar material de protecció com mascaretes, guanyats i equips de protecció individual (EPIS), hem donat de mà en la recollida de residus sanitaris i en la desinfecció de l’entorn dels centres.\n-Els ciutadans de Salt bàsicament treballen en el sector serveis i comerç (un 65%), per tant, deuen haver vist molt afectada l’economia del municipi.\nEn aquests moments no tenim dades concretes però de ben segur que serà el sector que més se’n ressentirà.\n-Han preparat algun pla de reactivació econòmica pel municipi?\nSí, precisament aquesta setmana des de l’Ajuntament de Salt hem activat un paquet de mesures de suport al teixit empresarial i comercial del municipi que, amb una línia habilitada de 200.000 euros, té l’objectiu de fer front als efectes de la COVID-19. Les accions són fruit de l’enquesta que s’ha realitzat durant les darreres setmanes entre els comerços i empreses de la vila per tal d’escoltar i donar sortida a les necessitats dels professionals. Un dels eixos centrals de les propostes és l’obertura d’un Punt Únic d’Atenció des d’on es prestarà un servei d’assessorament i informació a emprenedors, PIMES i autònoms. Un altre dels eixos centrals del pla de reactivació és la creació d’una plataforma global de venda en línia i entrega a domicili i, des del consistori, n’assumirem la posada en marxa de la xarxa de distribució. També està previst dissenyar una campanya de comunicació per tal de posar en valor l’oferta comercial de Salt i fomentar la compra de proximitat.\n-La coordinació entre administracions a l’hora de gestionar la crisi sanitària ha estat la correcta?\nEn aquest cas distingiria el paper de la Generalitat i el del Govern de l’Estat espanyol.\nAmb el Govern de la Generalitat hi ha hagut des del primer moment un intercanvi d’informació molt fluida i continu per tal de fer front a la Covid-19. En canvi, crec que la coordinació del govern espanyol amb la Generalitat, i ja no dic amb els ajuntaments, quan tot acabi s’haurà d’analitzar. A més a més, és preocupant aquesta voluntat de recentralització. Algú encara és capaç de discutir un fet tan obvi que qui coneix millor el territori i les necessitats som els ajuntaments.\n-Què és el que més el preocupa ara mateix com alcalde?\nEls veïns i veïnes de Salt i com els acabarà afectant aquesta doble crisi, sanitària i econòmica/laboral. Des de l’Ajuntament continuarem treballant com fins ara, per estar al costat de tota la població, acompanyant-los, i posant totes les eines per reduir l’impacte dels efectes de la Covid-19.\n“És més necessari que mai que els municipis tinguem capacitat financera”


Professor en el Grau en Fisioteràpia a EUSES-Salt (centre adscrit a la UdG).\nGraduat en Fisioteràpia per la Universitat de Girona (centre adscrit EUSES). Màster en Investigació Translacional en Fisioteràpia per la Universitat Autònoma de Barcelona (centre adscrit Escoles Universitàries Gimbernat).\nDoctorand en el programa de Biologia Molecular, Biomedicina i Salut de la Universitat de Girona. Col·laborador en el projecte PEHC d’EUSES.\nFisioterapeuta clínic en l’àmbit neuromusculoesquelètic.\nCorreu electrònic: miquel.puig@cadscrits.udg.edu\nAssignatures: Fonaments en Fisioteràpia (1r), Aplicació d'Agents Físics (2n).